भाजपा से अलग हुई हिन्दू युवा वाहिनी भारत, राजनाथ सिंह के खिलाफ लखनऊ से लड़ेंगे प्रदेश अध्यक्ष अभिनव शुक्ला - सत्योदय
हिन्दू युवा वाहिनी भारत ने गोरखपुर से भी उतारा प्रत्याशी
लखनऊ। लोकसभा चुनाव 2019 के पहले चरण का मतदान हो चुका है। ऐसे में उत्तर प्रदेश में सभी राजनीतिक दलों और संगठनो के नेताओं व पदाधिकारियो की बयानबाज़ी का सिलसिला और तेज़ हो गया है। इसके साथ ही एक दूसरे पर आरोप- प्रत्यारोप का सिलसिला भी जारी है। इसी क्रम में हिन्दू युवा वाहिनी भारत के प्रदेश अध्यक्ष अनुभव शुक्ला ने लखनऊ के यूपी प्रेस क्लब में प्रेस कॉन्फ्रेंस का आयोजन किया। उन्होंने भाजपा पर वार करते हुए कहा की भाजपा 2014 में राम मंदिर निर्माण के मुद्दे पर सत्ता में आई थी पर जीत के बाद अपना वादा जरुर भूल गई। उन्होंने ये भी कहा की भाजपा ने हिंदुत्व को ठेस पहुंचाया है। यही कारण है कि हिन्दू युवा वाहिनी भारत 2019 लोकसभा चुनाव में अपने उम्मीदवार उतार रही है। जिसके बाद संगठन के राष्ट्रीय अध्यक्ष सुनील सिंह गोरखपुर सीट से चुनाव लड़ेंगे तो वहीं अनुभव शुक्ला खुद लखनऊ लोकसभा सीट से चुनाव लड़ेंगे। अधिक जानकारी देते हुए उन्होंने कहा की वो इस चुनाव में भाजपा के खिलाफ चुनाव लड़ेंगे और 2019 में दोनों सीटो से भाजपा को रोकने का काम करेंगे।
हिन्दू युवा वाहिनी के राष्ट्रीय अध्यक्ष का कहना है कि भाजपा ने हिंदुओं के साथ धोखा किया। जिन मुद्दों के दम पर भाजपा ने केंद्र और सूबे की सत्ता हासिल की आज उसी मुद्दे पर भाजपा शीर्ष नेतृत्व चुप्पी साधे बैठा है। ऐसे में हिंदुओं के साथ किए गए छल का बदला लेने के लिए हिंदू युवा वाहिनी लोकसभा सीटों पर पूरे दमखम के साथ चुनाव लड़ेगी। यह बात आज पत्रकार वार्ता में हिंदू युवा वाहिनी भारत के प्रदेश अध्यक्ष अनुभव शुक्ला ने कही उन्होंने जानकारी देते हुए बताया कि संगठन के राष्ट्रीय अध्यक्ष सुनील सिंह गोरखपुर से चुनाव लड़ेंगे और राजनाथ सिंह के खिलाफ लखनऊ से वह स्वयं चुनाव लड़ेंगे। अनुभव शुक्ला ने कहा कि 5 साल से हम भाजपा सरकार से निवेदन कर रहे हैं कि राम मंदिर का निर्माण सुनिश्चित करें लेकिन भाजपा ने कुछ नहीं किया। हमारे संगठन ने 25 वर्ष भाजपा का पूरा सहयोग किया 2014 के लोकसभा चुनाव में भाजपा ने वादा किया था कि पूर्ण बहुमत की सरकार में मंदिर बनाएंगे और हिंदुओं का सम्मान बढ़ाएंगे लेकिन भाजपा ने सिर्फ हिंदुओं को बेचकर खाया है। हिंदू युवा वाहिनी 2022 में उत्तर प्रदेश की हर सीट पर चुनाव लड़ेगी। हम भाजपा के सदस्य ना होते हुए भी भाजपा के लिए घर-घर गए।
अनुभव शुक्ला ने बताया कि हिंदू युवा वाहिनी भारत के प्रत्याशी के रूप में वह स्वयं लखनऊ लोकसभा सीट से 18 तारीख को नामांकन करेंगे तथा संगठन के राष्ट्रीय अध्यक्ष सुनील सिंह गोरखपुर सीट से 27 तारीख को नामांकन करेंगे। श्री शुक्ला ने कहा कि युवा वाहिनी के सामने राजनाथ सिंह को इस बार कड़ी टक्कर मिलेगी। उनको पसीना आ जाए उन्होंने कहा कि भाजपा ने देश को राम मंदिर कॉमन सिविल कोड लागू करने का भरोसा दिलाया था। जिसके बाद ही संपूर्ण हिंदू समाज ने भाजपा को प्रचंड बहुमत दिया था लेकिन भाजपा ने राम मंदिर निर्माण जनसंख्या नियंत्रण कानून धारा 370 पर वादा करने के बावजूद भी इस पर कुछ नहीं किया। जिसके कारण संपूर्ण हिंदू समाज अपने को ठगा महसूस कर रहा है।
यह भी पढ़ें- मिशन 2019: गृहमंत्री का नामांकन हुआ पूरा, कहा- नरेंद्र मोदी को ही बनना चाहिए प्रधानमंत्री…
Related Topics:bjpHindu Yuva Vaahinin Bharatlucknowभाजपाराम मंदिरलखनऊहिंदू युवा वाहिनी भारत